ફિલ્મ ‘સ્ત્રી’ની વાર્તા મધ્ય પ્રદેશના ચંદેરી શહેરની છે. જ્યાં વિકી (રાજકુમાર રાવ) તેના મિત્ર બિટ્ટુ (અપારશક્તિ ખુરાના) અને જના (અભિષેક બેનર્જી) સાથે રહે છે. વિકીની દરજીની દુકાન છે. વાર્તામાં ચંદેરીમાં રહેતા રુદ્ર (પંકજ ત્રિપાઠી) ના આવવાથી ઘણા ટ્વિસ્ટ અને ટર્ન્સ આવે છે. રુદ્ર આ ત્રણેય મિત્રોને ચંદેરી પુરાણ અને તેની પાછળ રહેલી સચ્ચાઈ વિશે જણાવે છે. આ દરમિયાન વિકીને શ્રદ્ધા કપૂરથી પ્રેમ થાય છે. ગામની પરિસ્થિતિ વધુ બગડે છે જ્યારે ખબર પડે છે કે ગામમાં એક સ્ત્રીનું આગમન થયું છે, જે માત્ર પુરૂષોને ગાયબ કરે છે. આખરે તે કોણ સ્ત્રી છે અને પુરુષોને તે શા માટે ગાયબ કરે છે, તે જાણવા માટે તમારે ફિલ્મ જોવી પડશે.